Na temelju Ugovora o dodjeli bespovratnih sredstava za projekt koji se financira iz Europskog socijalnog fonda, u financijskom razdoblju 2014.-2020. UP.02.1.1.16.0260  "Zaželi - želim više", Općinsko društvo Crvenog križa Dvor raspisuje

OGLAS

za prijem u radni odnos na određeno vrijeme na projektu "Zaželi-želim više" .

U sklopu projekta "Zaželi-želim više" predviđeno je zapošljavanje 18 žena ciljanih skupina temeljem projekta Zaželi - program zapošljavanja žena - faza III.

Kandidatkinje moraju ispunjavati sljedeće uvjete:

* najviše završeno srednjoškolsko obrazovanje (podrazumijeva osobe bez završene osnovne škole, završenom osnovnom školom odnosno najviše završenom srednjom školom),
* osoba je prijavljena u evidenciju nezaposlenih HZZ-a,
* prednost pri zapošljavanju imaju pripadnice ranjivih skupina:žene od 50 godina i više, žene s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unatrag 6 mjeseci, pripadnice romske nacionalne manjine, te beskućnice.

Pripadnost osobe ranjivoj skupini dokazuje sljedećim dokumentima:

* žene od 50 godina i više (osobna iskaznica)
* žene s invaliditetom (nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrdu o upisu u Hrvatski registar osoba s invaliditetom)
* žrtve trgovanja ljudima (uvjerenje/potvrdu Centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima)
* žrtve obiteljskog nasilja (uvjerenje/potvrdu centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja)
* azilantice (odluku o odobrenju azila koju izdaje MUP)
* žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. (rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji)
* liječene ovisnice (potvrdu institucije/udruge/pravne osobe da se liječila od ovisnosti o drogama)
* povratnice s odsluženja zatvorske kazne unatrag 6 mjeseci (potvrdu o otpuštanju)
* pripadnice romske nacionalne manjine (izjava osobe o pripadnosti nacionalnoj manjini)
* beskućnice (rješenje Centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrdu centra za socijalnu skrb iz kojeg je vidljivo da je pripadnica ciljane skupine beskućnica)

Radnica za potporu i podršku starijim i/ili nemoćnim osobama obavlja sljedeće poslove: svojim radom i aktivnostima poboljšava kvalitetu života krajnjih korisnika pružajući im pomoć u dostavi namirnica, pomoć u pripremi obroka u kućanstvima krajnjih korisnika, pomoć u održavanju čistoće stambenog prostora/domova krajnjih korisnika, pomoć pri oblačenju i svlačenju, briga o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.), pružaju podršku krajnjim korisnicima kroz razgovore i druženje te uključivanje u društvu, pratnju i pomoć u raznim društvenim aktivnostima. Svaka zaposlena žena pružat će potporu i podršku za najmanje šest krajnjih korisnika.

 Na oglas potrebno je priložiti:

-prijava (zamolba)

- životopis

- presliku osobne iskaznice

- dokaz o najviše završenoj stručnoj spremi ( presliku svjedodžbe)

- dokaz o prijavi u evidenciju nezaposlenih HZZ-a

- dokaz o pripadnosti ranjivoj skupini ili više ranjivih skupina

Na oglas se mogu prijaviti samo osobe ženskog spola.

U prijavi (zamolbi) na oglas potrebno je navesti osobne podatke podnositelja prijave (ime i prezime, datum i mjesto rođenja, adresa stanovanja, broj telefona ili mobitela). Prijavu je potrebno vlastoručno potpisati. Isprave se prilažu u neovjerenoj preslici. Urednom prijavom smatra se prijava koja sadržava sve podatke i priloge navedene u Oglasu.

**Nepravovremene i nepotpune prijave se neće razmatrati, kao ni prijave kandidatkinja koje ne ispunjavaju formalne uvjete iz ovoga oglasa.**

**Prijava se šalje preporučeno u zatvorenoj omotnici koja na prednjoj strani mora sadržavati naznaku " NE OTVARATI - PRIJAVA NA OGLAS RADNICA ZA POTPORU I PODRŠKU STARIJIM I/ILI NEMOĆNIM OSOBAMA" na adresu:**

**Hrvatski Crveni križ**

**Općinsko društvo Crvenog križa Dvor**

**Trg bana Josipa Jelačića 15**

**44 440 Dvor**

**Na zadnjoj strani omotnice potrebno je napisati ime i prezime, te adresu pošiljatelja.**

Cilj projekta „ Zaželi-želim više" je uključivanje žena u nepovoljnom položaju na tržište rada, što ujedno podrazumijeva borbu protiv siromaštva i smanjenje nezaposlenosti te prevenciju prerane institucionalizacije i poboljšavanje kvalitete života krajnjih korisnika, osoba u starijoj životnoj dobi i/ili nemoćnih osoba pružajući im podršku u svakodnevnom životu. Zaposlit će se 18  žena ciljane skupine s najviše završenim srednjoškolskim obrazovanjem koje su prijavljene u evidenciju nezaposlenih HZZ-a, uz davanje prednosti teže zapošljivim/ranjivim skupinama. U razdoblju od 6 mjeseci svojim će radom poboljšati kvalitetu života krajnjim korisnicima (osobe u dobi od 65 godina i više i/ili nemoćne osobe, pružajući im primjerice pomoć u dostavi namirnica, pripremi obroka u kućanstvima, održavanju čistoće stanova, pri oblačenju i svlačenju, higijeni, pomoć u socijalnoj integraciji, u posredovanju u ostvarivanju raznih prava, podršku kroz razgovore i druženje te uključivanje u društvo uz pratnju i pomoć).

Projekt je sufinancirala Europska unija iz Europskog socijalnog fonda.
Projekt je u skladu s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.